ดาวโจนส์,น้ำมันปิดพุ่งแรง/ทองร่วง
หุ้นดาวโจนส์ปิดพุ่ง 596.40 จุด หลังเฟดส่งสัญญาณขึ้นดอกเบี้ยแค่0.25% ด้านราคาน้ำมันบวกแรง 7.19 ดอลลาร์ แตะ110.60 ดอลลาร์ ขณะที่ทองคำร่วง21.50 ดอลลาร์
3 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 33,891.35 จุด เพิ่มขึ้น 596.40 จุด หรือ +1.79%, ดัชนี เอสแอนด์พี 500 ปิดที่ 4,386.54 จุด เพิ่มขึ้น 80.28 จุด หรือ +1.86% และดัชนี แนสแดค ปิดที่ 13,752.02 จุด เพิ่มขึ้น 219.56 จุด หรือ +1.62%ตลาดหุ้นนิวยอร์กดีดตัวขึ้นหลังจากนายเจอโรม พาวเวล ประธานธนาคารกลางสหรัฐ (เฟด) ได้แถลงต่อคณะกรรมาธิการบริการการเงินประจำสภาผู้แทนราษฎรเมื่อวันที่ 2 มี.ค. ว่า เฟดจะยังคงทำตามแผนการปรับขึ้นอัตราดอกเบี้ยในเดือนมี.ค.เพื่อควบคุมเงินเฟ้อ แม้ว่าวิกฤตการณ์ในยูเครนได้สร้างความไม่แน่นอนอย่างมากต่อแนวโน้มในอนาคต โดยนายพาวเวลระบุว่า เฟดมีแนวโน้มที่จะปรับขึ้นอัตราดอกเบี้ยครั้งละ 0.25%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 7.19 ดอลลาร์ ปิดที่ 110.60 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 7.96 ดอลลาร์ ปิดที่ 112.93 ดอลลาร์สัญญาน้ำมันดิบทะยานขึ้นติดต่อกันเป็นวันที่ 3 ท่ามกลางความกังวลที่ว่าอุปทานน้ำมันในตลาดโลกจะได้รับผลกระทบจากการที่นานาประเทศคว่ำบาตรรัสเซีย และบริษัทพลังงานหลายแห่งพากันระงับการลงทุนในรัสเซียเพื่อตอบโต้การใช้กำลังทหารบุกโจมตียูเครนราคาทองคำโคเม็กซ์งวดส่งมอบเดือนเมษายน ลดลง 21.50 ดอลลาร์ ปิดที่ 1,922.30 ดอลลาร์ต่อออนซ์